id en en en en id en en fr ms ca id en en en id en en fr ms ca id id en id id id id id id ms id id id id id id ms id ms ar ms id id ms id ms ms ms ms id id id ms id id en en en de en en nl en en en ms it en en id en id pt id en en id en en fr en ms en tr en id en ms en ms en eo en ms en pt en id en en en en fa en en en en en en es en en ms en fr en en en en en id en en
Tahun Ini Aqil Baligh? – Saifulislam.Com
Sunday , September 4 2022
“Abi, apa dia yang bila kita dah boleh tanggung dosa sendiri tu?” tanya Saiful Islam.
“Dah boleh tanggung dosa sendiri? Mampu ke nak tanggung dosa?” saya membalas pertanyaan dengan pertanyaan.
“Habis tu apa?” anak sulung saya kebingungan.
“Bukannya sudah boleh tanggung dosa sendiri, tapi KENA tanggung dosa sendiri!” saya membetulkan soalannya.
“Aha, betul, betul. Apa dia?” tanyanya.
“Haa, aqil baligh!” ujar beliau.
“Abi aqil baligh umur berapa tahun?” soalnya lagi.
“Lebih kurang umur Yop sekaranglah!” saya terus menjawab.
“Oh, alamak. Maknanya adakah Yop juga akan aqil baligh tahun ini? Habislah. Suara bertukar, bermisai!” katanya sambil mengurut dagu.
“Yang tumbuh di dagu tu, janggut. Bukan misai. Tak semestinya aqil baligh sama umur dengan Abi” saya mengomel.
“Kebanyakan manusia aqil baligh umur berapa tahun?” soal Saif.
“Tak tentu. Tetapi apabila mencecah umur 15 tahun ikut kalendar Islam, maka terus dianggap aqil baligh!” saya menyambung cerita.
“Walaupun tak ada keluar air mani?” tanyanya lagi.
“Walaupun tak ada keluar air mani. Sebab ada sahabat Rasulullah sallallaahu ‘alayhi wa sallam bernama Ibnu Umar, radhiyallahu ‘anhu, dia minta nak pergi perang. Rasulullah sallallaahu ‘alayhi wa sallam tidak benarkan. Baginda hanya bagi Ibnu Umar angkut air. Apabila umur 15 tahun, barulah dibenarkan” saya menjelaskan.
Ia merujuk kepada hadith Ibnu ‘Umar radhiyallahu ‘anhu:
في عَرْضه للجهاد وهو ابن أربع عشرة سنة فلم يُجزه رسول الله – صلى الله عليه وسلم – وعَرْضه وهو ابن خمس عشرة سنة فأجازه
“Pada keinginan Ibnu ‘Umar untuk menyertai jihad ketika beliau berusia 14 tahun, ia tidak diizinkan oleh Rasulullah sallallaahu ‘alayhi wa sallam. Apabila keinginan yang sama diajukan ketika beliau berusia 15 tahun, maka barulah Rasulullah sallallaahu ‘alayhi wa sallam membenarkannya” [Hadith al-Bukhari 2664 dan Muslim 4837]
“Yop dah tahu ke mandi wajib?” saya bertanya.
“Belum, ustaz belum ajar!” katanya.
“Ok, nanti Ustaz Hasrizal ajar. Ingatkan Abi, ok!” saya melangsaikan perbualan.
Terkasima juga, anak yang saya tatang seberat 2.8kg semasa lahir dahulu, kini berbual dengan saya tentang aqil baligh. Begitu pantas masa berlalu. Walaupun saya termasuk antara ustaz yang paling kurang meluangkan masa bersama anak-anak, berbanding ustaz dan ustazah mereka di sekolah yang saya amat terhutang budi, saya bersyukur kerana setakat ini, Saiful Islam dan adik-adiknya boleh berbual dengan saya perkara-perkara yang mungkin menjadi taboo bagi sesetengah yang lain.
Biarlah mereka belajar benda-benda sebegini daripada bapa, dan ibu.
Pendidikan anak-anak amat bergantung kepada upaya komunikasi antara ibu bapa dengan mereka. Pastikan ia bermula daripada usia kecil, dan tidak hilang semangat selepas zaman ‘kanak-kanak’ mereka berlalu.
Berbual topik-topik sensitif dan taboo seperti seksualiti sukar untuk berlaku jika mahu dilakukan secara tiba-tiba. Ibu bapa dan anak-anak perlu selesa berbual.
Perbualan yang berkualiti sangat memerlukan tahap kepercayaan yang baik antara ibu bapa dan anak-anak. Kepercayaan itu dibina secara perlahan-lahan pada sikap ibu bapa yang tidak memperlekeh soalan anak serta berusaha memberikan maklum balas terbaik.
Berbuallah secara telus. Jangan gantikan perkataan sensitif seperti zakar, faraj, air mani, haidh, dengan perkataan-perkataan lain yang mengelirukan. Namun sebut secara santai, tanpa air muka yang ‘berubah’ menampakkan rasa kekok atau tidak selesa menyebutnya.
Topik aqil baligh anak lelaki sesuai dibualkan bersama bapa dan topik aqil baligh perempuan sesuai dibualkan bersama ibu.
Perbincangan sebaiknya, jangan dibiarkan tergantung dan ada pelan tindakan yang bersesuaian (memperuntukkan masa untuk mengajar bab mandi wajib)
Ibu bapa sendiri perlu menambah pengetahuan untuk membantu anak-anak menambah pengetahuan. Itulah hikmah menjadi ibu dan bapa. Ada sebab paling kukuh untuk sentiasa belajar, hingga ke liang lahad.
Tags abah.my aqil baligh keibubapaan komunikasi seksualiti
Previous Iconoclasm di Bumi Haramain
Next Laras Akademik vs Laras Populis
Mendidik Anak Remaja: Semasa Semua Strategi Tidak Menjadi
Bolehkah PMS Menjadi Alasan?
Perjalanan Sengsara Mendidik Anak Remaja
Vivarium (2020): Akuarium Realiti Hidup Hari Ini
“That’s nature. That’s just the way things are” kata Gemma. Jawapan ‘malas’ seorang guru tadika …
01/11/2012 at 10:09 PM
ada tak kursus utk anak2 yg bakal akil baligh yg dianjurkan oleh STC semasa cuti sekolah nanti? saya mohon maklumat utk anak2 ..tqvm
02/11/2012 at 2:19 AM
suka baca blog ustaz, bila ia tentang tarbiyatul aulad.
02/11/2012 at 10:58 AM
Alhamdulillah….sempat bagi ana untuk bawa didikan yang ustaz kongsikan kerana anak ana baru mencecah 1 tahun 4 bulan. Sempat mengatur strategi. Tapi ustaz, mungkin boleh kongsikan bagaimana pula mekanisma untuk ibu bapa yang anak mereka telah mencecah aqil baligh. Maksud ana, ibu bapa yang sedang berhadapan dengan masalah komunikasi tentang ‘perkara-perkara’ tersebut dengan anak yang telah aqil baligh.
03/11/2012 at 7:58 PM
Ustaz boleh tulis buku tentang tarbiyatul aulad pula lepas ni. Version Malaysia 🙂
11/12/2014 at 6:32 PM
Haruskah mandi air tolak bala utk anak perempuan yg baru akil baligh? T kasih
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved